Powell o opasnosti koju predstavlja Irak (29/1/03) - 2003-02-05
Rezolucija 14-41 daje Iraku posljednju šansu da se nakon jedanaest godina prkosa razoruža mirnim putem
Kao što je američki Državni tajnik Colin Powell rekao, irački režim Saddama Husseina predstavlja “ogromnu opasnost za međunarodni mir i sigurnost.” To je postalo očigledno jer bagdadski režim i dalje nastavlja izigravati povjerenja Ujedinjenih naroda, iračkog naroda kao i iračkih susjednih zemalja. Vijeće sigurnosti Ujedinjenih naroda razumjelo je važnost situacije i jednoglasno odobrilo Rezoluciju 14-41. Odobrena rezolucija daje Iraku posljednju šansu da se nakon jedanaest godina prkosa razoruža mirnim putem. Rezolucija izravno traži od Iraka da pruži točne i potpune informacije o svom programu kemijskog, biološkog i nuklearnog naoružanja, te o raketama dugog dometa. Irak, međutim, nije izvjestio inspektore UN-a gdje se nalazi oružje za masovno uništavanje. Ranije su inspekcije pokazale da Irak ima tisuće litara Antraxa i Botulinuma. Gdje su dokazi o uništenju ovih smrtonosnih otrova? Što se dogodilo s gotovo 30 tisuća granata koje mogu nositi kemijska punjenja? Inspektori mogu potvrditi postojanje od samo 16 komada. Što se dogodilo sa skoro tri tone bioloških hranilišta na kojima je moguće proizvoditi biološke agense? Zbog čega Irak još uvijek nastoji pridobiti uran i specijalnu opremu pomoću koje se može proizvesti nuklearno oružje? “Ova pitanja nisu beznačajna”, rekao je državni tajnik Colin Powell. “To su pitanja života i smrti, i na njih se mora odgovoriti.” Saddam Hussein “treba reći istinu sada”, dodaje gospodin Powell. “Što više čekamo, sve su veće šanse ovog diktatora, koji je povezan s terorističkim grupama, uključujući al-Qaidu, da isporuči oružje drugima, podijeli tehnologiju ili da ponovno upotrijebi ovo oružje.” Gospodin Powell je rekao kako su veze između tirana i terora- kao i između terorista i oružja za masovno uništenje – “najveća opasnost našeg vremena.” To su razlozi zbog kojih se Sjedinjene Države neće ustručavati od rata, ako je to jedina opcija da se Irak oslobodi od oružja za masovno uništenje. Sjedinjene Države se nadaju da će se Irak razoružati mirnim putem. Ali kako je sam predsjednik George Bush rekao: “Mi ne možemo obraniti Ameriku i naše prijatelje samo s nadom u najbolje. Povijest će strogo ocijeniti one koji su vidjeli nadolazeću opasnost, a da pritom nisu djelovali.”